laion/Wikipedia-Exotic huggingface dataset:
דומיניק ת'ורן

דומיניק ת'ורן (באנגלית: Dominique Thorne; נולדה ב-5 בנובמבר 1997) היא שחקנית אמריקאית. דומיניק ת'ורן נולדה בניו יורק לנריסה גאי ונווי גאי, מהגרים מטרינידד. יש לה שני אחים, קי-מני וקיילב. ת'ורן למדה בבית הספר המקצועי לאמנויות הבמה במנהטן (PPAS) במגמת תיאטרון דרמטי. במהלך השנה האחרונה שלה בתיכון, היא זכתה בפרס האמנויות הצעירות בתיאטרון לשנת 2015 וכן במלומד הנשיאותי בארצות הברית באמנויות, המוענק מדי שנה על ידי הבית הלבן. לאחר פנייה למספר אוניברסיטאות הן לתוכניות אקדמיות והן לתוכניות אמנות, בחרה ת'ורן ללמוד באוניברסיטת קורנל. בשנה שלאחר מכן, היא קיבלה את התואר הראשון שלה במשאבי אנוש עם מקצוע משני בלימודי אי שוויון. החל משנת 2020, היא ומשפחתה גרים בדלאוור. בשנת 2018 עשתה ת'ורן את הופעת הבכורה שלה בסרט העלילתי בתור שליה האנט, אחותה הצעירה של הדמות הראשית פוני האנט, בסרט "סיפורו של רחוב ביל", שהתבסס על הרומן של ג'יימס בולדווין באותו השם. בשנת 2021 היא גילמה את ג'ודי הרמון, חברת הפנתרים השחורים, בסרט "יהודה איש קריות והמשיח השחור". בשנת 2020, היא לוהקה לתפקיד גיבורת העל של מארוול קומיקס רירי ויליאמס בסדרת הטלוויזיה של היקום הקולנועי של מארוול בדיסני+ "איירון הארט". היא עשתה את הופעת הבכורה שלה בתפקיד זה בסרט העלילתי משנת 2022 "הפנתר השחור: ואקאנדה לנצח". דומיניק ת'ורן, ברשת החברתית אינסטגרם דומיניק ת'ורן, במסד הנתונים הקולנועיים IMDb (באנגלית) דומיניק ת'ורן, באתר Rotten Tomatoes (באנגלית) דומיניק ת'ורן, באתר Metacritic (באנגלית) Fraser, Narissa (27 בדצמבר 2020). "Dominique Thorne: American actress with Trini roots stars as Marvel's Ironheart". Trinidad and Tobago Newsday. ארכיון מ-2020-12-27. נבדק ב-23 באוגוסט 2021. {{cite web}}: (עזרה) Kayla, Scott (2018). "A Star in Her Own Right". Cornell Research. ארכיון מ-2019-06-08. נבדק ב-23 באוגוסט 2021. {{cite web}}: (עזרה) Paiella, Gabriella (12 בפברואר 2021). "The Judas and the Black Messiah Costumes Were Inspired by Vintage GQ and Archival Footage". אורכב מ-המקור ב-12 בפברואר 2021. נבדק ב-23 באוגוסט 2021. {{cite web}}: (עזרה) Gelman, Vlada (10 בדצמבר 2020). "Secret Invasion, Marvel Series Starring Samuel L. Jackson, Coming to Disney+". TV Line. ארכיון מ-11 בדצמבר 2020. נבדק ב-10 בדצמבר 2020. {{cite web}}: (עזרה) Han, Angie (10 בדצמבר 2020). "Marvel announces four new Disney+ series including 'I Am Groot' and 'Secret Invasion'". Mashable. ארכיון מ-11 בדצמבר 2020. נבדק ב-11 בדצמבר 2020. {{cite web}}: (עזרה) Davis, Brandon (19 באוגוסט 2021). "Dominique Thorne's Riri Williams to Debut in Black Panther: Wakanda Forever (Exclusive)". ComicBook.com. ארכיון מ-19 באוגוסט 2021. נבדק ב-19 באוגוסט 2021. {{cite web}}: (עזרה)
עבד אל-חמיד סאבירי

עבד אל-חמיד סאבירי (בערבית: عبد الحميد صابيري, בתעתיק מדויק: עבד אלחמיד צאבירי; נולד ב-28 בנובמבר 1996 בגולמימה שבמרוקו) הוא כדורגלן מרוקאי המשחק בעמדת הקשר ההתקפי בקבוצת אל-פייחה מליגת העל הסעודית ובנבחרת מרוקו. סאבירי גדל במחלקות הנוער של TuS קובלנץ ודרמשטאדט 98. הוא החל את הקריירה המקצוענית שלו בספורטפרוינד זיגן מהליגה הגרמנית החמישית. בחודש יולי 2016 חתם סאבירי בנירנברג מהבונדסליגה השנייה. הוא ערך תשע הופעות ליגה בקבוצה הבוגרת של המועדון, בהן הבקיע חמישה שערים. ב-23 באוגוסט 2017 חתם סאבירי בהאדרספילד טאון מהפרמייר ליג. ב-11 בספטמבר ערך את הופעת הבכורה שלו במועדון, בהפסד 2-0 לווסטהאם יונייטד במסגרת המחזור הרביעי בליגה לעונת 2017/2018. הוא ערך שבע הופעות ליגה במועדון. ב-27 באוגוסט 2019 חתם סאבירי על חוזה לשתי עונות בפאדרבורן 07 מהבונדסליגה. ב-31 באוגוסט ערך את הופעת הבכורה שלו במועדון, בתיקו 1-1 נגד וולפסבורג במסגרת המחזור השלישי בליגה לעונת 2019/2020. ב-26 באוקטובר הבקיע את שער הבכורה שלו במועדון, בניצחון 2-0 על פורטונה דיסלדורף במסגרת המחזור התשיעי בליגה. הוא ערך 24 הופעות ליגה במדי המועדון, בהן הבקיע ארבעה שערים. ב-28 בספטמבר 2020 חתם סאבירי על חוזה לשתי עונות באסקולי מהסרייה ב'. הוא ערך 43 הופעות ליגה במדי המועדון, בהן הבקיע 11 שערים. ב-29 בינואר 2022 הושאל סאבירי עד לתום עונת 2021/2022 לסמפדוריה מהסרייה א'. ב-13 בפברואר ערך את הופעת הבכורה שלו במועדון, בהפסד 1-0 למילאן במסגרת המחזור ה-25 בליגה. ב-12 במרץ הבקיע את שער הבכורה שלו במועדון, בהפסד 3-1 ליובנטוס במסגרת המחזור ה-29 בליגה. הוא ערך 14 הופעות ליגה במהלך תקופת ההשאלה, בהן הבקיע שלושה שערים. ב-1 ביולי 2022 חתם על חוזה קבוע במועדון. ב-23 בספטמבר 2022 ערך סאבירי את הופעת הבכורה שלו בנבחרת מרוקו, בניצחון 2-0 על נבחרת צ'ילה במשחק ידידות. במשחק זה הבקיע את שער הבכורה שלו בנבחרת. נכלל בסגל נבחרת מרוקו לטורניר מונדיאל 2022. עבד אל-חמיד סאבירי, ברשת החברתית אינסטגרם עבד אל-חמיד סאבירי, באתר Transfermarkt עבד אל-חמיד סאבירי, באתר Soccerway עבד אל-חמיד סאבירי, באתר BDFutbol עבד אל-חמיד סאבירי, באתר WorldFootball.net עבד אל-חמיד סאבירי, באתר National Football Teams עבד אל-חמיד סאבירי, באתר FootballDatabase.eu TRANSFER: ABDELHAMID SABIRI ARRIVES AT TOWN באתר הרשמי של האדרספילד טאון, 23 באוגוסט 2017 (באנגלית) Abdelhamid Sabiri kommt von Huudersfield Town באתר הרשמי של פאדרבורן 07, 27 באוגוסט 2019 (בגרמנית) Calciomercato: biennale con opzione per Sabiri באתר הרשמי של אסקולי, 28 בספטמבר 2020 (באיטלקית) Sabiri è blucerchiato: arriva dall'Ascoli a titolo temporaneo באתר הרשמי של סמפדוריה, 29 בינואר 2022 (באיטלקית) لائحة المنتخب الوطني المشاركة في نهائيات كأس العالم قطر 2022 באתר הרשמי של פדרציית הכדורגל המרוקאית המלכותית, 10 בנובמבר 2022 (בערבית)
דיוויזיית היגר ה-42 (ורמאכט)

דיוויזיית היגר ה-42 (בגרמנית: 42. Jäger-Division) הייתה דיוויזיית חי"ר קל של הצבא הגרמני במהלך מלחמת העולם השנייה. הדיוויזיה הוקמה על בסיס דיוויזיית הרגלים ה-187 שהתבססה באוסטריה עד ספטמבר 1942, אז הוגדרה מחדש כדיוויזיית המילואים ה-187. הדיוויזיה ה-187 נשלחה לקרואטיה וסומנה מחדש כדיוויזיית היגר ה-42 בינואר 1944. הדיוויזיה השתתפה במבצע מרגרטה (הכיבוש הצבאי של הונגריה) במרץ 1944, ולאחר מכן חזרה ליוגוסלביה במאי. ביולי 1944 הועברה הדיוויזיה לאיטליה שם נשארה לשארית המלחמה ונכנעה באפריל 1945. כוחות הבריגדה היהודית, שנטלו חלק במתקפת האביב תחת פיקוד הקורפוס העשירי בצבא הבריטי, נלחמו, בין היתר, מול דיוויזיית היגר ה-42 הגרמנית. הדיוויזיה הייתה מעורבת בטבח רונקידוסו שנערך בגאג'ו מונטאנו (אנ') שבאמיליה-רומאניה בין ה-28 ל-30 בנובמבר 1944, שבו הוצאו להורג 66 אזרחים. גנרל חיל הרגלים ולתר גרסנר (15 באוקטובר 1939 – 6 בפברואר 1940) גנרל-לויטננט קונרד שטפנוס (7 בפברואר 1940 – 15 באוגוסט 1942) גנרל-לויטננט יוזף בראונר פון היידרין ( 15 באוגוסט 1942 – 26 באפריל 1944) גנרל-לויטננט ולטר יוסט (26 באפריל 1944 – 24 באפריל 1945) הדיוויזיה ה-187 באתר lexikon-der-wehrmacht (בגרמנית) דיוויזיית המילואים ה-187 באתר lexikon-der-wehrmacht (בגרמנית) דיוויזיית היגר ה-42 באתר lexikon-der-wehrmacht (בגרמנית) Wendal, Marcus. "42. Jäger-Division". Axis Hi. "42 jager division". Lexikon der Wehrmacht (German). נבדק ב-2009-01-04. על פי ד"ר בני מיכלסון בתוכנית הרדיו "שבת עולמית" בהנחיית יצחק נוי, בנושא הבריגדה היהודית. שודרה ב-2019 ובשידור חוזר ב-19 בנובמבר 2022. החטיבה היהודית הלוחמת בפעולה, לחייל, 1 במרץ 1946 "Ronchidoso, Gaggio Montano, 28-30.09.1944" (באיטלקית). Atlas of Nazi and Fascist Massacres in Italy. נבדק ב-20 בספטמבר 2018. {{cite web}}: (עזרה) "42. Jäger–Division" (באיטלקית). Atlas of Nazi and Fascist Massacres in Italy. נבדק ב-20 בספטמבר 2018. {{cite web}}: (עזרה)
יחסי פולין–קזחסטן

יחסי פולין–קזחסטן הם היחסים הבילטרליים בין קזחסטן לפולין. שתי המדינות חברות בארגון לביטחון ולשיתוף פעולה באירופה. לפולין ולקזחסטן יש היסטוריה משותפת המושרשת בגירוש ההמוני של פולנים אתניים לרפובליקה הסוציאליסטית הקזחית של ברית המועצות. פולין וקזחסטן כוננו יחסים דיפלומטיים רשמיים ב-1992. נשיא פולין, אנדז'יי דודה, אירח בפולין בשנת 2016 את נשיא קזחסטן נורסולטן נזרבייב עבור הפורום הכלכלי הפולני-קזחי. הנשיאים הפולנים קוושנייבסקי וקצ'ינסקי ביקרו בקזחסטן ב-1999 ו-2007 בהתאמה. מחזור הסחר בין שתי המדינות עלה על 2.2 מיליארד דולר בשנת 2014. יותר מ-200 עסקים פולנים פועלים בקזחסטן שהשקיעו כ-130 מיליון דולר בפעילות קזחסטן. סוכנויות סחר חוץ של שתי המדינות הקימו יחד את הוועדה הבין-ממשלתית הפולנית-קזחית לשיתוף פעולה כלכלי כדי לבנות קשרים מסחריים בין עסקים. לוט פוליש איירליינס מפעילה שירות מוורשה לנור-סולטן. קזחסטן מחזיקה בפולין שגרירות בוורשה. פולין מחזיקה בקזחסטן שגרירות בנור-סולטן. מדיה וקבצים בנושא יחסי פולין–קזחסטן בוויקישיתוף Iglicka, Krystyna (1998). "Are They Fellow Countrymen or Not? The Migration of Ethnic Poles from Kazakhstan to Poland". The International Migration Review. 32 (Winter): 995–1014. JSTOR 2547669. "Poland Foreign Policy". Polish Foreign Ministry. "Poland - Kazakhstan. Potential of cooperation is enormous". Polish Investment & Trade Agency. "POLISH PRESIDENT STARTS OFFICIAL TRIP TO KAZAKHSTAN". Radio Free Europe/Radio Liberty. 29 באוקטובר 1999. {{cite news}}: (עזרה) "President of Kazakhstan visits Poland". csm.org.pl. Center for International Relations. "Polish Ambassador to Kazakhstan Strongly Supports Silk Road Project". The Astana Times. "Focus on Kazakhstan". Polish Investment & Trade Agency. "PAIiIZ and Kaznex signed a cooperation agreement". Polish Investment & Trade Agency.
גווידו קרוזטו

גווידו קרוזטו (באיטלקית: Guido Crosetto נולד ב-19 בספטמבר 1963) הוא פוליטיקאי איטלקי ממפלגת האחים של איטליה המשמש כשר ההגנה של איטליה מאז 22 באוקטובר 2022. קרוזטו נולד ב-19 בספטמבר 1963 למשפחה של יזמים מקונאו. הוא החל ללמוד כלכלה באוניברסיטת טורינו, ובמקביל הצטרף למפלגה הדמוקרטית-נוצרית. עקב מות אביו, הוא נאלץ להפסיק את לימודיו ולהתחיל לעבוד. בגיל 25 הוא מונה ליועץ עבור ראש הממשלה ג'ובאני גוריה. ב-28 במאי 1990, נבחר קרוזטו לראש עיריית מארנה, עיירה ליד קנואו. הוא המשיך להיבחר לתפקיד במשך שלוש קדנציות רצופות. ב-1994 הוא עזב את המפלגה הדמוקרטית-נוצרית והצטרף למפלגת פורצה איטליה. במקביל, ב-2001 הוא נבחר לחבר בבית הנבחרים של איטליה. ב-2006 הוא נבחר מחדש, וב-2008 עזב את מפלגת פורצה איטליה והצטרף למפלגת אנשי החופש. באותה שנה הוא מונה לתת מזכיר במשרד ההגנה. בדצמבר 2012 הוא פרש ממפלגת אנשי החופש ויחד עם ג'ורג'יה מלוני ואיניאציו לה רוסה הקים את מפלגת האחים של איטליה. ב-2014 הוא התמודד בבחירות לפרלמנט האירופי אולם נכשל. בדצמבר 2017 הודיע קרוזטו יחד עם אשת העסקים דניאלה סנטנצ'ה על הצטרפות מחדש למפלגת האחים של איטליה. בתחילת 2018 הוא התמודד בבחירות הכלליות באיטליה, ונבחר מחדש לבית הנבחרים. הוא נבחר מחדש במהלך הבחירות הפרלמנטריות באיטליה, 2022. לאחר בחירות אלו הצליחה מלוני להרכיב ממשלה ומינתה את קרוזטו לשר ההגנה שלה. מדיה וקבצים בנושא גווידו קרוזטו בוויקישיתוף אתר האינטרנט הרשמי של גווידו קרוזטו (באיטלקית) גווידו קרוזטו, ברשת החברתית אקס (טוויטר)
יחסי מקסיקו–קזחסטן

יחסי מקסיקו–קזחסטן הם היחסים הבילטרליים בין קזחסטן ומקסיקו. שתי המדינות חברות באו"ם ובארגון הסחר העולמי. קזחסטן ומקסיקו כוננו רשמית יחסים דיפלומטיים ב-14 בינואר 1992, זמן קצר לאחר פירוק ברית המועצות. מאז, התקיים מגע דיפלומטי מועט בין שתי המדינות, כאשר נציגי שתי המדינות נפגשים רק בפורומים בינלאומיים כמו באו"ם. בספטמבר 2014 ערך שר החוץ הקזחי ארלן אידריסוב ביקור רשמי במקסיקו, הביקור הבכיר ביותר שערך פקיד קזחי במקסיקו אי פעם. במהלך ביקורו, הודיעו שתי המדינות על תוכניות לפתוח שגרירויות קבועות בבירות זו של זו, בהתאמה. במהלך ביקורו של שר החוץ אידריסוב, הוא נפגש עם מקבילו שר החוץ המקסיקני חוסה אנטוניו מיד וקיים פגישות פרטיות עם שר הכלכלה אילדפונסו גווארדו ויאריאל, נשיא הסנאט מיגל ברבוסה הוארטה והנשיא ויסנטה פוקס. מאז הביקור, שתי המדינות הגבירו את שיתוף הפעולה בהקמת מנגנונים שיהפכו את המדינות לאזורים ללא גרעין. במאי 2015 שוגרה רקטה רוסית הנושאת לוויין מקסיקני מקזחסטן והתרסקה דקות לאחר מכן עקב בעיות טכניות. בשנת 2016, קזחסטן פתחה שגרירות במקסיקו סיטי. בשנת 2017, מקסיקו השתתפה באקספו 2017 שהתקיים באסטנה. במהלך האקספו, שתי המדינות גם חגגו 25 שנים ליחסים דיפלומטיים. ביקורים רמי דרג מקזחסטן למקסיקו שר החוץ ארלן אידריסוב (2014) סגן שר החוץ ירז'אן אשכבייב (2015) ביקורים רמי דרג ממקסיקו לקזחסטן תת-שר החוץ קרלוס דה איקאזה גונזלס (2017) שתי המדינות חתמו על כמה הסכמים דו-צדדיים כגון הסכם לביטול דרישות ויזה לדרכון רשמי, שירות ודיפלומטי (2014); מזכר הבנות על הקמת מנגנון התייעצות בתחומי אינטרסים הדדיים בין שני משרדי החוץ של המדינות (2014) ומזכר הבנות בשיתוף פעולה בין האקדמיה הקזחית למינהל ציבורי ומכון מטיאס רומרו המקסיקני המכין דיפלומטים, וכן אימצה הצהרה משותפת המשקפת סוגיות ועמדות בילטרליות של שתי המדינות בנושאים גלובליים (2014). בשנת 2018, הסחר הדו-צדדי בין שתי המדינות הסתכם ב-23 מיליון דולר. הייצוא המקסיקני לקזחסטן כולל: צינורות מתכת, מנועים חשמליים וגנרטורים, ציוד רפואי, משאבות אוויר ואקום, טרקטורים, מכוניות וכלי רכב ממונעים אחרים, עפרות מוליבדן, משקאות אלכוהוליים, מוצרי מזון ומוצרים כימיים. מקסיקו היא שותפת הסחר השנייה בגודלה של קזחסטן באמריקה הלטינית אחרי ברזיל. קזחסטן מחזיקה במקסיקו שגרירות במקסיקו סיטי. מקסיקו מיוצגת בקזחסטן באמצעות שגרירותה באנקרה, טורקיה, ובנוסף מחזיקה קונסוליית כבוד באלמטי. שגרירות קזחסטן במקסיקו סיטי קונסוליית הכבוד של מקסיקו באלמטי México y Kazajstán Acuerdan Establecer Embajadas (in Spanish) Idrissov’s First Official Visit to Mexico Boosts Ties After 22-Year Hiatus Russian rocket with Mexican satellite destroyed over Siberia Kazajstán inaugura su embajada en México (in Spanish) México participa en la Exposición Internacional Astana 2017 Relations between Mexico and Kazakhstan (in Spanish) 3er Informe de Labores de la Secretaria de Relaciones Exteriores de México (in Spanish) Mexican Ministry of the Economy: Kazakhstan (in Spanish) Embassy of Kazakhstan in Mexico City (in Kazakh and Spanish) Embassy of Mexico in Turkey (in Spanish and Turkish) Communidad de Mexicanos en Kazajstán (in Kazakh, Spanish and Russian)
פאל יונסון

פאל הנינג יונסון (באיטלקית: Pål Henning Jonson נולד ב-30 במאי 1972) הוא פוליטיקאי שוודי ממפלגת המתונים המשמש כשר ההגנה של שוודיה מאז 18 באוקטובר 2022. יונסון נולד ב-30 במאי 1972 להורים חקלאים בארוויקה. ב-1991 הוא סיים תואר ראשון בפוליטיקה בינלאומית באוניברסיטת ג'ורג'טאון. ב-1999 סיים תואר שני בקולג' אירופה. ב-2005 קיבל תואר דוקטור לפילוסופיה בקינגס קולג' לונדון. לאחר מכן עבד כאנליטיקאי במכון המחקר הביטחוני השוודי. במקביל הצטרף למפלגת המתונים. ב-2006 הוא החל לעבוד כיועץ במשרד ההגנה. במקביל נבחר כסגן ראש עיריית ארוויקה. בשנת 2009, הוא היה חוקר אורח במכללת נאט"ו להגנה (NDC). בין 2013–2015 הוא שימש כמזכיר Allmänna Försvarsföreningen (AFF), ארגון ללא מטרת רווח המקדם מדיניות הגנה וביטחון. ב-2016 נבחר לריקסדאג מטעם מחוז וורמלנד. ב-18 באוקטובר 2022 מונה לשר ההגנה בידי ראש הממשלה אולף קריסטרסון. מדיה וקבצים בנושא פאל יונסון בוויקישיתוף פאל יונסון, ברשת החברתית אקס (טוויטר)
יחסי קזחסטן–קנדה

יחסי קזחסטן–קנדה הם יחסי החוץ בין קנדה לקזחסטן. שתי המדינות כוננו יחסים דיפלומטיים ביניהן ב-1992. שתי המדינות חברות מלאות בארגון לביטחון ולשיתוף פעולה באירופה. נשיא קזחסטן, נורסולטן נזרבייב, ערך ביקור רשמי בקנדה במאי 2003. קנדה וקזחסטן כוננו יחסים דיפלומטיים ביניהן בשנת 1992. קנדה הקימה שגרירות באלמטי, אותה העבירה מאוחר יותר לאסטנה. קזחסטן מיוצגת בקנדה באמצעות שגרירותה באוטווה. ב-31 במרץ 2009, נשיא קזחסטן, נורסולטן נזרבייב, נפגש עם ראש ממשלת קנדה, ז'אן קרטיין, כדי לדון בהעמקת היחסים ההדדיים. לאחר שיחתם, המשיך קרטיין ואמר, "עלינו להשתמש בהזדמנויות כלכליות חדשות. הגיע הזמן להתחיל בפרויקטים חדשים. במהלך השיחות עם נשיא קזחסטן דנו בשיתוף פעולה בתחומים שונים. קזחסטן וקנדה יכולות לעבוד יחד". כמו כן בשנת 2009, ראש ממשלת קזחסטן כרים מאסימוב נפגש עם הסנאטור הקנדי קונסיליו די נינו. ב-13 בנובמבר 2013, שרי החוץ של קזחסטן וקנדה, ג'ון ביירד, חתמו על הסכם חדש של אנרגיה אטומית שלווה וטכנולוגיה חדשה. השניים דנו גם במשטרי החקלאות והוויזות. סחר והשקעות ראשוניים בין שתי המדינות התמקדו בחקלאות ובכרייה, עם יצוא נומינלי אך פוחת של מכונות נפט וגז מקנדה לקזחסטן. לדברי רוד לוור, הנציג הראשי של רוסיה לפיתוח יצוא קנדה, "קזחסטן הצליחה לפתח קשרים מסחריים עם קנדה המבוססים על חוזקות משותפות בחקלאות ובתעשיות מיצוי", וישנו דגש מוגבר בייצוא הקנדי של ציוד תעופה וחלל וטלקומוניקציה, כגון מטוסים אזוריים. ההתמקדות בחקלאות הובילה לכך שציוד קנדי זכה לכמעט 25% משוק החקלאות והמכונות בקזחסטן. הייצוא הקנדי לקזחסטן גדל בהתמדה, וגדל ב-50% ב-2007 והגיע לסך כולל של 182.7 מיליון דולר קנדי עבור אותה שנה, מ-138 מיליון דולר אמריקאי בשנת 2005. נכון לשנת 2008, פועלות בשוק 170 חברות קנדיות ויותר מארבעים בעלות נוכחות קבועה שם. קנדה היא גם בין עשרת המשקיעים הזרים המובילים במדינה, עם השקעות בסך יותר משני מיליארד דולר קנדי. קנדה מחזיקה בקזחסטן שגרירות בנור-סולטן. קזחסטן מחזיקה בקנדה שגרירות באוטווה וקונסוליה בטורונטו. מדיה וקבצים בנושא יחסי קזחסטן–קנדה בוויקישיתוף "Canada-Kazakhstan Relations". Government of Canada. נבדק ב-13 באפריל 2009. {{cite web}}: (עזרה)(הקישור אינו פעיל, November 2018) "Kazakh President receives ex-Premier of Canada". KAZINFORM. נבדק ב-13 באפריל 2009. {{cite news}}: (עזרה) "Nazarbayev, ex-Prime Minister of Canada discussed strengthening of bilateral trade and economic cooperation". Kazakhstan Today. נבדק ב-13 באפריל 2009. {{cite news}}: (עזרה)(הקישור אינו פעיל, June 2021) "Senate of Canada". KAZINFORM. 9 באפריל 2009. נבדק ב-13 באפריל 2009. {{cite news}}: (עזרה) "Ministry of Foreign Affairs Republic of Kazakhstan". אורכב מ-המקור ב-31 באוגוסט 2013. נבדק ב-19 בנובמבר 2013. {{cite web}}: (עזרה) Brake, Peter. "ExportWise - Winter 2007 - Kazakhstan and Canada: Opportunities keyed on shared strengths". Export Development Canada. אורכב מ-המקור ב-11 באפריל 2009. נבדק ב-14 באפריל 2009. {{cite web}}: (עזרה) Davis, Jeff (10 דצמ' 2008). "Canada's Cautious Credit Policies Intrigue Kazakhstan". Embassy Magazine ( The Hill Times Publishing Inc). אורכב מ-המקור ב-11 בדצמבר 2008. נבדק ב-13 באפריל 2009. {{cite news}}: (עזרה)
בית הכנסת בגזיאנטפ

בית הכנסת גזיאנטפ (באנגלית:Gaziantep Synagogue; בטורקית: Gaziantep Sinagogu), הידוע גם כבית הכנסת הגדול של גזיאנטפ, הוא בית כנסת נטוש השוכן בעיר גזיאנטפ שבאזור הדרום מזרחי של טורקיה מצפון לגבול טורקיה–סוריה. בית הכנסת נסגר לאחר שחברי הקהילה היהודית של גזיאנטפ עזבו את העיר בשנות ה-70 של המאה העשרים ומאז הוא הוזנח. בשנת 2012 שיקם צוות של הקהילה היהודית בטורקיה והממשלה את בית הכנסת. בשנת 2014 הוא נפתח למבקרים. בדצמבר 2019 נערכה חגיגת חנוכה עם 200 חוגגים. בית הכנסת הגדול של גזיאנטפ כולל שתי קומות, ויכול היה להכיל כמה מאות מתפללים. התאריך המדויק של בנייתו אינו ידוע. בסיס האבן של הבימה באמצע בית הכנסת ניתן לזיהוי בקושי. השרידים האחרונים של החופת ומעקות עץ עדיין במקום. ארון הקודש מעוטר בלוחות אבן וכתב עברי מצויר. עזרת הנשים ממוקמת על גבי שלוש קשתות אבן; חלק ממעקה העץ שרד. רשימת בתי הכנסת בטורקיה גזיאנטפ יהדות טורקיה מדיה וקבצים בנושא בית הכנסת בגזיאנטפ בוויקישיתוף אוסף תמונות מקוריות של בית הכנסת גזיאנטפ, באתר מרכז היסטוריה יהודית הרבנות הראשית לטורקיה עיתון שלום - העיתון היהודי הראשי בטורקיה כתבה בעיתון "שלום" של הקהילה היהודית בטורקיה לרגל פתיחה בית הכנסת בגזיאנטפ כעבור 40 שנה לאחר שננטש בית הכנסת בגזיאנטפ כפי שהוא נראה בגוגל Street View - באפריל 2020 "Gaziantep Synagogue reopens after 40 years". DuvarEnglish. נבדק ב-2020-09-04. Joel A. Zack. "The Great Synagogue, date unknown, Gaziantep". The Center for Jewish History. נבדק ב-2009-02-22.(הקישור אינו פעיל, February 2022) Kahraman Maras (6 בנובמבר 1996). "Notes from a Jewish Traveler in Turkey". Heritage Tours Online. אורכב מ-המקור ב-2009-03-05. נבדק ב-2009-02-22. {{cite news}}: (עזרה) Joel A. Zack, The Historic Synagogues of Turkey, American Sephardi Foundation, New York, 2008, pp. 117, 179-181
דברים שאמרנו

דברים שאמרנו הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1973 חברת התקליטים התקליט חיפה, והוא נכלל כרצועה השמינית באלבומו השמיני של הצמד, ישראל שלי חוגגת. "דברים שאמרנו" נכתב והולחן על ידי גלעד בן שך ונתן כהן, והופק על ידי אילן מוכיח. ב-5 במרץ 1973 נכנס לראשונה למצעד הפזמונים השבועי של קול ישראל במקום ה-16. הוא המשיך לצעוד בדירוג שישה שבועות רצופים עד שב-9 באפריל התמקם במקום החמישי, ורשם את המיקום הגבוה ביותר אליו הגיע. ב-28 במאי, לאחר עשרה שבועות צעידה רצופה, יצא מהדירוג השבועי. המצעד השבועי של קול ישראל מתאריך 5 במרץ 1973. פזמונט המצעד השבועי של קול ישראל מתאריך 9 באפריל 1973. פזמונט המצעד השבועי של קול ישראל מתאריך 28 במאי 1973. פזמונט
יחסי הונגריה–קזחסטן

יחסי הונגריה–קזחסטן הם יחסי החוץ בין הונגריה לקזחסטן. היחסים הדיפלומטיים בין המדינות כוננו ב-2 באפריל 1992. בשל התכונות ההיסטוריות, התרבותיות והלשוניות המשותפות, הפכה המדינה לאחת השותפות החברתיות-כלכליות החשובות ביותר של הונגריה. הונגריה הכירה בעצמאות קזחסטן בשנת 1992. קזחסטן פתחה את הקונסוליה הראשונה שלה בקרצג בפברואר 1998. העיירה חשובה מכיוון שהיא מרכז האזור שבו חיים רוב צאצאי קונס, קבוצה אתנית בעלת הקשרים הקרובים ביותר לקיפצ'קים הקזחים. הקונסוליה מקדמת את האינטרס של קזחסטן, מספקת שירותים אדמיניסטרטיביים לאזרחים קזחים ומשתפת פעולה הן עם השגרירות הקזחית והן עם העיר קרצג. פברואר 2015 - שר החוץ פיטר שייארטו נפגש עם ראש הממשלה כרים מאסימוב מרץ-אפריל 2015 - ראש הממשלה ויקטור אורבן ביקר בקזחסטן יחד עם כמה שרים ופקידי ממשלה בכירים ונפגש עם הנשיא נורסולטן נזרבייב ועם ראש הממשלה קארים מזימוב אוקטובר 2015 - שגריר הונגריה בקזחסטן אנדראש בראני מסר את מכתב האמנה שלו לנשיא נורסולטן נזרבייב אפריל 2016 - זסולט צ'וטורה, סגן עוזר מזכיר המדינה האחראי על הפתיחה המזרחית ביקר באסטנה אוקטובר 2016 - שר האוצר מיהאלי ורגה יחד עם משלחת רשמית גדולה ו-30 נציגים של חברות הונגריות ביקרו בפורום עסקי באסטנה אזרחים הונגרים יכולים להיכנס לקזחסטן ללא ויזה לנסיעות שלא יעלו על 30 יום מאז 2017. הונגריה מחזיקה בקזחסטן שגרירות באסטנה וארבע קונסוליות כבוד באטיראו, אקטובה, סימקנט ואלמטי. קזחסטן מחזיקה בהונגריה שגרירות בבודפשט. "Kazahsztánról". KazahKonzul (באנגלית). נבדק ב-2022-05-23. "Kazakhstan and Hungary agreed upon establishment of diplomatic relations 25 years ago". Strategy2050.kz (באנגלית). נבדק ב-2022-05-24. Nándor, Kárteszi. "Hungarian Embassy in Astana Yearly report" (PDF). Kormany.hu. נבדק ב-24 במאי 2022. {{cite web}}: (עזרה) Népszava. "Leváltották Jeszenszkyt - Itt az új nagykövetek listája". nepszava.hu (בהונגרית). נבדק ב-2022-05-24. "The conference devoted to the 550th anniversary of the Kazakh Khanate is being held in Europe". e-history.kz (ברוסית). נבדק ב-2022-05-24. February 2016, Dmitry Lee in International on 23 (2016-02-23). "Hungarian Envoy: Foreign Trade, Cultural Expansion Among Priorities in Kazakhstan". The Astana Times (באנגלית). נבדק ב-2022-05-24. "Konzuli Szolgálat". konzuliszolgalat.kormany.hu. נבדק ב-2022-05-24.
אתבעל השני

אתבעל השני (באשורית: tu-ba-il) היה מלך צור בן המאה ה־8 לפנה"ס. על שלטונו ידוע רק כי הוא העלה מנחה למלך האשורי תגלת־פלאסר השלישי, כנראה בשנת 738 לפנה"ס. באותה שנה או בשנה הבאה ירש אותו חירם השני, שהמשיך את מתן המנחה לאשורים. יוסף בן מתתיהו, ההיסטוריון בן המאה ה־1 לספירה, סיפק בכתביו רשימת מלכים צוריים הכוללת תארוך, המתבססת על ההיסטוריון הצורי מנאנדרוס מאפסוס (תחילת המאה ה-2 לפנה"ס). הרשימה לא שלמה, ונמצא בה פער בין שנת 773 לפנה"ס בערך עד לתקופת שלטון אתבעל השני. ייתכן אפוא שמלכות אתבעל התחילה כמה עשורים לפני התיעוד האשורי משנת 738 לפנה"ס. אדוארד ליפינסקי (אנ') הציע ששלטונו החל כבר בסביבות 760, או שמלך לפניו מלך נוסף ששמו לא שרד. חיים תדמור הציע שהכתובת האשורית המתעדת את מנחת אתבעל לתגלת־פלאסר יכולה לתעד מנחה שהוגשה עוד ב־740 לפנה"ס. במהלך המאה ה־8 לפנה"ס (לפחות עד סוף המאה) חלשה צור בהגמוניות על האי קפריסין, רובו ככולו, ואף סיפוח חלקים גדולים מהלבנט – תוך הכפפת צור לאשור – בימי תגלת־פלאסר והמרידות של המלכים אחרי אתבעל לא ערערו שליטה זאת. השם האשורי "ידננה" (הנגזר מהדנונה (אנ') האכאים) והתיעוד מימים אשוריים מתחילת המאה הבאה מעידים שהצורים שלטו על האי כשמלכיו וחלק ניכר מאוכלוסייתו היה איוני, והדבר מדגים את עוצמת הכוח הצבאי של הצי הצורי ותפקידו המוביל בסחר הימי במזרח הים התיכון במאה ה־8 לפנה"ס. Hayim Tadmor, Shigeo Yamada, The Royal Inscriptions of Tiglath-Pileser III (744–727 BC) and Shalmaneser V (726–722 BC), Kings of Assyria, Eisenbrauns, 2011, עמ' 87 Edward Lipiński, On the Skirts of Canaan in the Iron Age: Historical and Topographical Researches, Orientalia Lovaniensia Analecta 153, Peeters, 2006, pp. 185–188. Hayim Tadmor, Shigeo Yamada, The Royal Inscriptions of Tiglath-Pileser III (744–727 BC) and Shalmaneser V (726–722 BC), Kings of Assyria, Eisenbrauns, 2011, עמ' 46-47, 70, 77, 123, 133 יוסף בן מתתיהו, נגד אפיון, 1.18 – לפי מנאנדרוס מאפסוס; בין המלך האחרון ברשימה שם למלך המוזכר בקדמוניות היהודים, 9.14.2 נמצא הפער. Edward Lipiński, Itineraria Phoenicia, Orientalia Lovaniensia Analecta 153, Studia Phoenicia 18, Peeters, 2004, p. 47. Nadav Na'aman, Sargon II and the Rebellion of the Cypriote Kings against Shilṭa of Tyre, Orientalia 67, 1998, עמ' 244 Nadav Na'aman, Sargon II and the Rebellion of the Cypriote Kings against Shilṭa of Tyre, Orientalia 67, 1998, עמ' 245